Taylor Swift: The Eras Tour

Taylor Swift: The Eras Tour הוא סרט הופעה אמריקאי, המתעד את סיבוב ההופעות "The Eras Tour" של הזמרת-יוצרת האמריקאית טיילור סוויפט. הסרט בבימויו של סם רנץ' ובהפקתה של סוויפט, הוא מופץ על ידי AMC Theatres וסינימארק (Cinemark Theatres), והקרנתו החלה בארצות הברית וברחבי העולם ב-13 באקוטובר 2023. לאחר שהמשא ומתן שניהלה עם האולפנים הגדולים כשל, סוויפט חתמה הסכם הפצה חסר תקדים ישירות עם רשתות בתי הקולנוע AMC ו-Cinemark. צילומי הסרט התרחשו באוגוסט 2023, בשלוש הופעות באצטדיון SoFi Stadium באינגלווד, קלפורניה. ה-SAG-AFTRA, גילדת שחקני המסך, אפשרה להפקה להתקדם למרות שביתת השחקנים. סוויפט הכריזה מאוחר יותר באותו החודש על הקרנת הבכורה הצפויה ב-13 באוקטובר. ההכרזה המפתיעה גרמה לבתי הקולנוע להסיט את תאריכי הקרנת הבכורה של מספר סרטים אחרים שתוכננו לתאריך זה. הסרט זכה לביקוש עצום, והכניס מספר שיא של 37 מיליון דולר ביום הראשון של המכירה המוקדמת בארצות הברית. ערך מורחב – The Eras Tour The Eras Tour הוא סיבוב ההופעות הששי של הזמרת-יוצרת האמריקאית טיילור סוויפט. הוא נפתח באריזונה ב-17 במרץ 2023, ועתיד להסתיים ב-2024. ההופעה נמשכת כשלוש שעות, וכוללת כ-44 שירים, המחולקים לעשר מערכות המתארות באופן רעיוני את עשרת אלבומי האולפן של סוויפט. סיבוב ההופעות זכה להצלחה מסחרית ולשבחי המבקרים, והפך לתופעה תרבותית וכלכלית שחוזקה על ידי ביקוש עולמי חסר תקדים לכרטיסים וטירוף מעריצים. ב-2023 הזמינה סוויפט תיעוד של סיבוב ההופעות, שנועד לצאת בקולנוע כסרט באורך מלא. סם רנץ', שעבד בעבר על סרט סבב ההופעות של הזמרת בילי אייליש - Happier Than Ever, The World Tour, ועל סרט סבב ההופעות של הזמרת ליזו - Lizzo: Live in Concert, נשכר כבמאי. הסרט צולם בשלושת ההופעות הראשונות מתוך שש שנערכו בלוס אנג'לס. חברת ההפקה של סוויפט הפיקה את הסרט באופן עצמאי. ויתור על מעורבותם של אולפנים גדולים סייע לסוויפט לחסוך בהוצאות. האתר Puck העריך שעלות הפקת הסרט הייתה בין 10 ל-20 מיליון דולר. סוויפט הכריזה על הסרט ב-31 באוגוסט בחשבונותיה ברשתות החברתיות השונות, וכן בראיון בתוכנית בוקר טוב אמריקה. מכירות הכרטיסים החלו באותו היום. הקרנת הבכורה נערכה ביותר מ-100 מדינות ברחבי העולם ב-13 באוקטובר 2023. גם אלבומה של סוויפט 1989 (Taylor's Version) ראה אור באוקטובר, וגרם להתגברות ההתעניינות בסרט. בישראל, הקרנת הבכורה של הסרט תוכננה ל-13 באוקטובר 2023, ביחד עם שאר מדינות העולם, אך זו נדחתה בעקבות מלחמת חרבות ברזל והנחיות פיקוד העורף. הסרט הוקרן בישראל בסופי שבוע וימי ראשון מ-3 בנובמבר 2023 עד 19 בנובמבר 2023. רשת AMC Theatres מטפלת בהשקה הבינלאומית של הסרט, ופועלת כמפיצה עולמית בפעם הראשונה מאז הקמתה. הסרט הוקרן בכל אולם של קולנוע אודאון באירופה, ובסך הכל הוקרן במעל 8,500 בתי קולנוע, ובמעל 100 מדינות. בצפון אמריקה הסרט הוצג בלמעלה מ-4,000 בתי קולנוע. משך ההקרנה של הסרט הוא שעתיים ו-45 דקות, והוא כולל את רשימת השירים המלאה של סוויפט מסיבוב ההופעות, כולל "שירי הפתעה" מההופעות שלה. ב-5 באוקטובר 2023, פורסם כי הסרט השיג למעלה מ-100 מיליון דולר במכירות כרטיסים מוקדמות ברחבי העולם., והיה לאחת מהקרנות הבכורה הגדולות של 2023. הסרט עלה בעקביות על הציפיות, וקבע שיא מכירת כרטיסים ליום אחד ל-AMC Theatres עם 26 מיליון דולר בצפון אמריקה. אתר האינטרנט הרשמי של Taylor Swift: The Eras Tour (באנגלית) "Taylor Swift: The Eras Tour", במסד הנתונים הקולנועיים IMDb (באנגלית) "Taylor Swift: The Eras Tour", באתר Rotten Tomatoes (באנגלית) "Taylor Swift: The Eras Tour", באתר Box Office Mojo (באנגלית) "Taylor Swift: The Eras Tour", באתר Metacritic (באנגלית) "Taylor Swift: The Eras Tour", באתר דיסני+ סרטים (באנגלית) אילן קפרוב‏, הוליווד משקשקת: סרט ההופעה של טיילור סוויפט שובר שיאים - ומאיים לקבוע כללי משחק חדשים, באתר וואלה, 5 בספטמבר 2023 Jason Guerrasio, Taylor Swift's Eras Tour movie made it into theaters by sidestepping Hollywood studios, Insider Sisario, Ben (2023-08-05). "How Taylor Swift's Eras Tour Conquered the World". The New York Times. Chris Willman, Taylor Swift Concert Film Will Bring Eras Tour to America’s Movie Theaters in October, Variety, ‏2023-08-31 How the Swiftie Cinematic Universe Came to Theaters, Puck, ‏2023-09-01 Chris Willman, Taylor Swift’s Eras Tour Film to Get Worldwide Release in More Than 100 Countries in October, Variety, ‏26 בספטמבר 2023 (באנגלית אמריקאית) Rebecca Rubin, ‘Taylor Swift: Eras Tour’ Film Surpasses $100 Million in Advance Ticket Sales, Variety, ‏5 באוקטובר 2023 (באנגלית אמריקאית) Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)